Sop Dieet – Dag 4 | SKOOR
← Sop Dieet – Dag 3	Sop Dieet – Dag 5 →
Tuiste » Sop Dieet – Dag 4
Posted on Mei 22, 2014 by Skoor	Los my. Eks moeg en knorrig. My broek sit effe ligter om die bo-bene. Maar my kuite span. Seker soos ek moet keer om nie oor die kos-tou te trap nie. Nou’s hulle gepomp.
Gistraand weer sop gekook. ALLES pulp geblend VOOR dit in die pot in is. As ek weer ‘n vingerlengte misgeblitsde verdomde seldery stingel vind doop ek hom in peanutbotter en vloek die dieet vaarwel. Ek leef vir more-aand se steak. Dis wat my laat aangaan deur die dag. Al voel dit of ek kan neerneuk en vra vir ‘n drup…
Vandag kan ek piesangs eet. Maar ek was nognie in die boom in om te gaan pluk nie. So dis sop en koffie. Goddank ek het nognie ‘n weersin in my Boeretroos ontwikkel nie. O, en aan my bure…. ek weet julle bliksems het gisteraand Burger Fair toe gery. Moenie dink eks bleddie DOM nie, ek het julle geruik toe julle stop!
Ek het dadelik Worcestersous oor my sop gesmyt. Vir substance.
5 thoughts on “Sop Dieet – Dag 4”	Son sê:	Mei 22, 2014 om 3:31 nm	| Nee fok weet – dan gym ek eerder. En eet net minder van alles wat ek like.
bloedbek sê:	Mei 23, 2014 om 10:12 vm	| Ek het ietsie om te help. Drie keer per dag eerste ding in die oggend op jou nugter maag voor die sopppies. voor middag ete en vannaand voor jy gaan slaap. Die resep: Eetlepel heuning gemeng met ‘n teelepel kaneel. Glo ou Bloudbek dit werk. Dit verbrand vet en help vir vele ander kwale ook.
bloedbek sê:	Mei 23, 2014 om 10:13 vm	| @Son somtyds het ‘n mens ‘n kickstart nodig en die sop werk. Gym werk ook, maar beslis nie in die eerste week nie dan gaan jy nog slegter voel, net eers kickstart.
Toortsie sê:	Mei 24, 2014 om 2:28 nm	| Oeeee sterkte. As dit ek was, was my man nou seker al vermoor!
Nikita sê:	Mei 28, 2014 om 8:03 nm	| haha… lekker gelag!